**AZ ELSŐ 200 REGISZTRÁLÓ KÖZÖTTI AJÁNDÉK KISORSOLÁSÁNAK SZABÁLYAI**

Az MPÉE az általa működtetett honlapon, 2014. 08.02-án "*Segítsék/segítsétek a magyar pszichológusok érdekvédelmét kamaraalakítási céljaiban*" címmel közzétett híréhez kapcsolódóan az alábbi játékszabályt állapítja meg.

A hivatkozott hírben az MPÉE meghirdette, hogy a honlapra regisztráló első 200 felhasználó között kisorsol egy iPad mini számítástechnikai eszközt.

***Résztvevők***

A játékban való részvételre az a személy jogosult, aki regisztrál az MPÉE honlapján és az első 200 regisztráló közé tartozik. A honlapon való regisztrációt kezelő szoftver rögzíti a regisztráció időpontját is. Ezen időpont alapján kerül meghatározásra, hogy mely regisztrált felhasználók tartoznak az első 200 regisztráló közé.

A sorsolásban való részvételnek nincs további feltétele.

***A kisorsolásra kerülő ajándék***

Az MPÉE egy támogatója által az MPÉE részére, a jelen sorsolás céljaira felajánlott iPad mini kerül a regisztrálók között kisorsolásra.

***A sorsolás menete***

A sorsolást a [www.random.org](http://www.random.org) címen elérhető sorsolási program segítségével sorsoljuk ki két tanú jelenlétében. A sorsolás eredménye archiválásra kerül elektronikusan, továbbá a sorsolás eredményéről kinyomtatott igazolást a két tanú hitelesíti, amely papíralapon szintén megőrzésre kerül az MPÉE által.

A sorsolás eredményét az MPÉE a honlapon közzéteszi, továbbá értesíti a nyertest az eredményről. A nyertes az MPÉEvel egyeztetett időpontban és helyen veheti át a nyereményt.

A nyereménnyel kapcsolatban egyebekben az MPÉE a vonatkozó adójogszabályok betartásával jár el.

A résztvevők (regisztráció időpontjával igazolt) listája és a sorsolás archív eredménye a honlapra regisztrált felhasználók által, írásban benyújtott igény esetén megtekinthető.

MPÉE elnöke